open-index/open-wikipedia-markdown huggingface dataset:
Malacostraca

De **Malacostraca** (superieure kriftachtign) vormn de grotste groep van de  zes klassn van de substamme Crustacea (kriftachtign). Der leevn oengeveer 40.000 sôortn, verdêeld over 16 ordes, woaroender de krabbn, kriftn, geirnoars, pissebeddn en vele andere, minder gekende bêestn.

Ze leevn vo 't grotste dêel in zêewoater, moa sommigte leevn ook in zoet woater en ip 't land. 't Zyn gesegmenteerde bêestn, verdêeld in e kop, borststik en achterlyf met e stevig pantser (exoskelet). 't Borststik of thorax is soamngesteld uut 8 segmentn, 't achterlyf uut 6 segmentn en een ofgeplat, woaiervormig steirtstik (telson) vo rap te kunn vôortbeweegn. By vele sôortn zyn de kop- en borstsegmentn vergroeid toet e kopborststik en de vôorste pôotn ommegebouwd toet schoarn die by 't eetn wordn gebruukt. D' andere pôotn dienn vo te loopn. Under antennes en under oogn, die ip stoksjes stoan, zyn goed oentwikkeld.
## Anatomie
thumb|left|480px

## Taxonomie
Volgens World Register of Marine Species (15 moarte 2014): 
*Subklasse Eumalacostraca
**Superorde Eucarida
***Orde Amphionidacea
***Orde Decapoda (Tienpôotign)
***Orde Euphausiacea (Krill)
**Superorde Peracarida
***Orde Amphipoda (Vlôoiekriftn)
***Orde Bochusacea
***Orde Cumacea (Zêekomma's)
***Orde Isopoda (Pissebeddn of zwientjes)
***Orde Lophogastrida
***Orde Mictacea
***Orde Mysida
***Orde Pygocephalomorpha †
***Orde Spelaeogriphacea
***Orde Stygiomysida
***Orde Tanaidacea (Noaldkriftjes)
***Orde Thermosbaenacea (Bronnekriftjes)
**Superorde Syncarida
***Orde Anaspidacea 
***Orde Bathynellacea
***Orde Palaeocaridacea †
*Subklasse Hoplocarida
**Orde Stomatopoda (Bidsprienkoanderkriftn)
*Subklasse Phyllocarida
**Orde Archaeostraca †
**Orde Hoplostraca †
**Orde Leptostraca
Armand Desmet

thumb|Armand Desmet (1962)
**Armand Desmet** (Woaregem, 23 januoari 1931 – 17 november 2012) was e West-Vlamsche coureur. Je was prof tusschn 1955 en 1967. J'is e  broere van coureur Roger Desmet en voader van coureur Tom Desmet.

J' is gestorvn  an zyn 81 joar.
## Belangrykste resultoatn
**1958**
*Winnoare E3-Prys
*2dn Roende van België
*3dn Parys-Brussel
**1959**
*Winnoare Roende van België
**1961**
*1e etappe Parys-Nice
*1e etappe Roende van België
*2dn Roende van België
*3dn Luuk-Bastenoakn-Luuk
**1962**
*2e etappe B Roende van Frankryk
*4e etappe A Roende van België
*Winnoare Eschborn-Frankfurt City Loop, Rund um den Henninger-Turm
*3dn in 1e etappe Parys-Nice
*3dn in Gent-Wevelgem
**1964**
*4e etappe A Roende van Spanje
**1967**
*3dn in E3 Prys Vloandern
## Externe link
*Armand Desmet ip de Wielersite
Peter Sarstedt

**Peter Eardley Sarstedt** (Delhi (Indië), 10 december 1941 - 8 januoari 2017) was e Britsche zanger-liedjesschryver. Je was e broere van de zangers Clive Sarstedt en Eden Kane (Richard Sarstedt).
## Leevn en carrière
Sarstedt is geboorn in Indië, woa dan zyn ouders werktn vo 't Brits bestier van de kolonie van in dien tyd. In 1954 verhuusde de familie nor Iengeland.  

Begun 1969 scoorde Peter Sarstedt e weireldhit mè 't liedje *Where Do You Go To (My Lovely)? *. 't Kwam numero 1 in vêertien landn. Andere liedjes van hem zyn *Beirut*, *Take Off Your Clothes*, *I Am a Cathedral* en *Frozen Orange Juice*. 

Der kwam loater were interesse vo zyn muziek deurda *Where do you go to my lovely* in 2007 gebruukt wierd in de films *Hotel Chevalier* en *The Darjeeling Limited* van regisseur Wes Anderson. In 2012 kwam *Highlights – the Demos  uut*, e compiloasje van liedjes. In 2013 is zyn latste album *Restless Heart* verscheenn. Zyn latste iptreedn was in 2010.

In 2013 kreegt ie progressieve supranucleaire parese (PSP), e degeneratieve ziekte. J'is gestorvn in 2017 an zyn 75 joar.  
## Externe link
* Zyn website
Kobbeachtign

De **kobbeachtign** (Arachnida) vormn e klasse van de geleedpôotign met de bekendste groep de echte kobbn. 
Den tak van de zoölogie die de kobbeachtign bestudeert, is de arachnologie. De Arachnida dankn under benoamienge an de Grieksche mythologische figeure Arachne.
## Kenmerkn
Kobbeachtign èn vier poar pôotn en mêestal e lyf dat in twêen gedêeld is. Under kop en borststik vormn de cephalothorax oftewel kopborststik. De lengte van under lyf varieert van 1 millimeter (mytn en teekn) toet 23 cantimeeter (schorpioenn). De vintjes zyn over 't algemêen kleinder of de wuuvetjes. Schorpioenn èn krachtige vanguutsteeksels oentwikkeld en ze zyn giftig. De styf klêene bastoardschorpioenn èn vergifkliern in under schoarn, geweune schorpioenn in de bekende vergifstekker.
## Taxonomie
De klasse bestoat uut de volgnde ordes:
* Acariformes  (Mytn),  32.000 sôortn
* Amblypygi (Zweepkobbn), 153 sôortn
* Araneae (Echte kobbn), 40.000 sôortn
* Opiliones (Hooiwoagns), 6.300 sôortn
* Palpigradi (Microzweepschorpioentjes), 80 sôortn
* Parasitiformes (Teekn), 12.000 sôortn
* Pseudoscorpionida (Bastoardschorpioenn), 3.000 sôortn
* Ricinulei (Kappekobbn), 60 sôortn
* Schizomida (Kortsteirtschorpioentjes), 220 sôortn
* Scorpiones (Schorpioenn), 2.000 sôortn
* Solifugae (Kemelkobbn), 900 sôortn
* Thelyphonida, ook Uropygi genoemd (Zweepsteirtschorpioenn), 100 sôortn
*† Haptopoda 
*† Phalangiotarbi
APG-système

't **APG-sytème** (**Angiosperm Phylogeny Group system**) vo classificoasje van de bedektzoadign is d' êeste versie van e modern système van plantetaxonomie, gebaseerd ip moleculaire techniekn en cladistische analyse. 't Is in 1998 gepubliceerd deur de  Angiosperm Phylogeny Group (APG), een internationale groep van plantkundign. In 2003 is 't vervangn deur de verbeterde versie APG II, in 2009 deur 't APG III-système en in 2016 deur APG IV.

D' hoofdgroepn in 't APG-système (clades zoender rang):
* **angiosperms :**
*: **[[monocots]]**
*:: **[[commelinoids]]**
*: **[[eudicots]]**
*:: **[[core eudicots]]**
*::: **[[rosids]]**
*:::: **[[eurosids I]]**
*:::: **[[eurosids II]]**
*::: **[[asterids]]** 
*:::: **[[euasterids I]]**
*:::: **[[euasterids II]]**
Huus Piast

't **Huus Piast** was den êeste dynastie van hertoogn en keuniengn van Pooln. Ze regeerdn tusschn de 10e en de 14e êeuwe. 

Ze zoun ofstammn van de semi-legendoarische figeure Piast de Woagnmoaker (Piast Kołodziej) van de West-Sloavische stam de Poloann. Zyn ipvolgers:
*Siemowit
*Lestko (ook Lestek, Leszek)
*Siemomysł 

Mieszko I (ca. 930–992), de zeune van Siemomysł, wordt anzien als den eigentlikke stichter van de Poolsche stoat in 966, 't joar dat ie hem bekêerde tout et christndom. 

Je krêeg 't gebied van d'Oude Pruussn in lêen van keizer Otto I. Zyn zeune en ipvolger Bolesław I was den êeste keunienk van Pooln. 

Je verêenigde al de provinsjes die uutendelik Pooln zoun vormn: Grôot-Pooln (Wielkopolska) Klêen-Pooln (Małopolska), met de belangrykste stad Krakau, Mazovië, Silezië (Śląsk) en Pommern, met de belangrykste stad Gdańsk.

't Huus Piast van Poolsche keuniengn stierf uut in 1370 achter 'n dôod van keunienk 
Casimir III de Grôotn. Je was êen van de belangrykste Poolsche monarchn.

## Êeste periode van de Piast-monarchie

 

## Verbrokkelienge van 't keunienkryk (1138-1295)
**Piast grôothertoogn** :
 

## Herêenigienge ounder de Piastn en de [[Huus Přemyslid|Přemyslidn]] (1295-1370)
 **Keunienk van Pooln**
Peperfamilie

De **Peperfamilie** (Piperaceae) is e grôote familie  van blommeplantn met oengeveer 3.600 sôortn. De belangrykste twêe geslachtn zyn *[[Piper]]* en *Peperomia*. 't Zyn klêene boomn, struukn of kruudn.

De bekendste sôorte is  *[[Piper nigrum]]* die peperkorrels produceert die gebruukt wordn vo de smoake van 't eetn te versterkn, moa der zyn nog vele andere kruudn in de familie.  
## Geslachtn
Volgns 't APG III-système:
**Manekia*
** [[Piper]] *
**Peperomia*
**Verhuelia*
**Zippelia*
Albert Depreitere

**Albert Depreitere** (Rumbeke, 12 oktober 1915 – Westrozebeke, 30 juni 2008) was e West-Vlamsche coureur. Je won in 1935 de twêede ediesje van Gent-Wevelgem. Je kwam 92 joar.

## Belangrykste resultoat
**1935**
* Gent-Wevelgem

## Externe link
*Albert Depreitere ip de Wielersite
Lyste van hertoogn en keuniengn van Pruussn

Hier volgt de **lyste van hertoogn en keuniengn van Pruussn**. Ze woarn lid van 't Huus Hohenzollern en ze regeerdn over de vroegere Duutsche stoat Pruussn. 

In 1525 wierd et protestants hertogdom gesticht in ôostelik Pruussn. 't Hertogdom volgde doa de Teutoonsche Ordestoat ip. Albrecht van Brandenburg-Ansbach was de latste grôotmêester van de Teutoonsche ridders van de Duutsche Orde en den êestn hertog van et hertogdom.

In 1618 stiervn de Pruussische Hohenzollerns met Albrecht Frederik uut. Doadeure erfde markgroaf Johan Sigismund van Brandenburg 't hertogdom en wierdn de twi stoatn verêenigd. De unie krêegt de noame Brandenburg-Pruussn. Brandenburg was et zwoartepunt van de dubbelstoat.

In 1701 kost keurvorst Frederik III hem als Frederik I tout keunienk loatn krôonn en kwam Brandenburg-Pruussn een keunienkryk.

Achter d'overwinnienge van de Frans-Pruussischn oorloge (1870-1871), ounder d'heerschappye van Wilhelm I en zyn kanselier Otto von Bismarck, kost Pruussn d'êenmoakienge van Duutsland bekommn en wierd et Duuts Keizerryk gesticht. Wilhelm I was den êeste Duutsche keizer van 1871 tout 1888. Zyn klêenzeune Wilhelm II most in 1918 oftreedn.

Tusschn 1871 en den Êeste Weireldoorloge was et keunienkryk Pruussn de belangrykste stoat van et Duuts Ryk.

## [[Pruussn#'t Hertogdom Pruussn (1525-1701)|Hertogdom Pruussn (1525–1701)]]

## [[Pruussn#'t Keunienkryk Pruussn (1701-1918)|Keunienkryk Pruussn (1701–1918)]]
Bouwkundig erfgoed in Mêende

**Lyste van bouwkundig erfgoed in [[Mêende]]**:

## Externe koppelienge
*Erfgoed Mêende
## Kykt ook noa
*Bouwkundig erfgoed in Lauwe
*Bouwkundig erfgoed in Rekkem
Joar

E **joar** is den omlooptyd van d' eirde die droait in zyn boane roend de zunne.

Volgns de gregorioansche kalender telt e joar 365 doagn. In de regel om de vier joar wordt doar e dag bygeteld vo te compenseern vo 't feit da 't droain roend de zunne nie juste in hêele doagn te meetn is. Da joar wordt ton e schrikkeljoar genoemd. De gregorioansche kalender deurt gemiddeld 365,2425 doagn (365d 5eu 49m 12s). 

E joar die van 1 januoari toet 31 december lopt, wordt e kalenderjoar genoemd. In 't oenderwys werkn ze met e schooljoar, lêerjoar, collegejoar of academisch joar. Da joar begunt achter de zomervakanse, in september.
André Declerck

**André Declerck** (Koekeloare, 27 ogustus 1919 - Roeseloare, 13 september 1967) was e West-Vlamsche coureur. Je was prof van 1939 toet 1954.
## Belangrykste prestoasjes
;1939
*Nationaal Belgisch kampioen by d' oenofhankelikn
*Winnoare Gent-Wevelgem
;1943
*Winnoare Elfsteednroende
;1945
*3dn Gent-Wevelgem
;1948
*2dn Omloop van West-Vloandern, Roeseloare
*3dn Roende van België
;1949
*Winnoare Omloop Het Volk
*2dn Gent-Wevelgem
*Winnoare Gullegem Koerse
*Etappes in de Roende van België
*Omloop der Vlaamse Gewesten
*Roende van Marokko (twêe rittn)
;1950
*Winnoare Omloop Het Volk
*3dn Kuurne-Brussel-Kuurne
*3dn Gent-Wevelgem
;1951
*Winnoare Kuurne-Brussel-Kuurne 
;1953
*Winnoare Omloop Mandel-Leie-Schelde

## Externe link
* André Declerck ip de Wielersite
Thales van Milete

thumb|Thales van Milete
**Thales van Milete** (Grieks: Θαλῆς ὁ Μιλήσιος) (ca. 624 v.Chr. - ca. 545 v.Chr.) was êen van d' êeste bekende filosoofn. Je kwam van Milete (nu Turkeye). 

D' êeste filosoofn van Grieknland wordn nateurfilosoofn genoemd, omdan z' under surtout bezig hieldn met de nateure en de nateurprocessn. Thales is bekend vo 't feit dat ie gestopt is met de weireld en 't universum te verkloarn via de mythologie. Je gebruukte in de plekke theorien en hypothese, dus weetnschap, vo nateurlike objectn en fenomeenn  te verkloarn. 
 
Der wordt verteld dat ie d' hoogte van e pyramide in Egypte ipgemeetn èt deur de schouwte van de pyramide te meetn juste ip 't moment da zyn eign schouwte eevn lank was of hemzelve. 't Zoudt hem ook gelukt zyn van e zunsverduusterienge te vôorspelln in 't joar 585 v. Chr. 

Thales peisde dat d' oerstoffe, d' ôorsproeng dus van alles, woater was, omda 't duudelike faseveranderiengn oendergoat. Os ys smelt kryg je woater en os 't verdampt kryg je stoom. De Griekn geloofdn ook dat os je stoom verdint da je ton lucht krygt. D' oerstoffe was dus woater, en alles was ôois doaruut oentstoan.
Rudolf I (HRR)

**Rudolf I** of **Rudolf van Habsburg**,  (Slot Limburg, Breisgau, 1 meie 1218 – Speyer, 15 juli 1291) was van 1239 groaf van Habsburg als Rudolf IV en van 1273 Rôoms-Duutsche keunienk als Rudolf I. Je was den êeste keunienk van 't Hillig Rôoms Ryk van 't Huus Habsburg.

Zyn rivoal Přemyslid Ottokar II, de keunienk van Boheemn van 't Huus Přemyslid, haad de krôone ook willn bemachtign, mo 't was uutendelik Rudolf die in Frankfurt ip 29 september 1273 verkoozn wierd. Zyn verkiezienge kwam achter e lang interregnum achter 'n dôod van keizer Frederik II van 't Huus Hohenstaufn in 1250.

## Ôostnryk en Stiermarkn
Van os dat ie keunienk van Duutsland was, wilde Rudolf were orde scheppn in 't Ryk en Ôostnryk en Stiermarkn veroovern.

D'hertogdommn woarn al van in 1156 in bezit gewist van 't Huus Babenberg, moar in 1246 stierf de latstn Babenberger, Frederik II de Strydboarn, zounder jounges en da zorgde vor een ipvolgiengscrisis met e lang interregnum. 

De claimers woarn:
*Vladislaus van Moravia (1246–1247)
*Herman VI van Baden (1248–1250)
*Frederik I van Baden (1250–1268)
*Přemysl Ottokar II van Boheemn (1251–1278)
Ottokar II ha d'hertogdommn kunn bemachtign deur te trouwn mè Margaretha van Babenberg, d'oudste zuster van Frederik II de Strydboarn.

Ip 26 ogustus 1278 vocht et Duuts leger, geleid deur Rudolf in alliansje me keunienk Ladislaus IV van Hongareye teegn et Boheems leger, geleid deur Ottokar II in de Slag van Marchfeld. De Slag endigde met et verlies van Boheemn en Ottokar sneuvelde. Rudolf kost d'hertogdommn Ôostnryk en Stiermarkn veroovern en je gaf ze in 1282 an zyn twi zeuns Albrecht I en Rudolf II.

't Hertogdom Ôostnryk blêef nog 640 joar ounder de Habsburgers.

## Vrouwn en jounges
Rudolf trouwde in 1251 mè Gertrude van Hohenburg en in 1284 met Isabelle, dochter van hertog Hugo IV van Bourgondië. Met heur had ie gin jounges. Zyn jounges mè Gertrude:
* Mathilde (1253-1304) trouwde met hertog Lodewyk II van Beiern. Keizer Lodewyk den Beier was under zeune.
* Albrecht I (1255-1308)
* Catharina  (1256-1282)
* Agnes (ca. 1257-1322)
* Hedwig  (1259-1285/1286)
* Clemence (1262-1293)
* Hartman (1263-1281)
* Rudolf II (1270-1290) Vo de reloasje tusschn de Habsburgers en de Přemysliden van Boheemn t'herstelln was Rudolf II in 1289 getrouwd met Agnes van Boheemn, de joungste dochter van Přemysl II Otakar en e zuster van Wenceslaus II, de keunienk van Boheemn. Zyn postuum geboorn zeune Jan van Swaabn, Jan Parricida genoemd, vemôordde zyn nounkel Albrecht I.
* Judith (1271-1297), trouwde in 1285 mè keunienk Wenceslaus II. Ze was de moeder van keunienk Wenceslaus III van Boheemn, Pooln en Hongareye, en van Elisabeth die trouwde mè Jan van Luxemburg, de Blendn.
* Samson
* Karel (1276-1276)

Rudolf is begroavn in de dom van Speyer.
Grasfamilie

De **grasfamilie** of in 't Zuudôostelik West-Vlams **gesfamilie** (Poaceae of Gramineae) is e familie  van êenzoadlobbige  blommeplantn in de orde Poales met oengeveer 12.000 sôortn, verdêeld over 780 geslachtn. Groangewassn, lyk terwe, rogge, gerst, hoaver, maïs en rys, zyn verteegnwoordigers van de familie, moar ook bouwmaterioaln (bamboe, riet, strôoi).

De stiengel van de plante is over 't algemêen hol tusschn de knoopn. De bloarn zyn lank, smal en parallelnervig. De bladbasis, 't oenderste dêel van 't blad, vormt e kokervormige bladschede roend de stiengel.

Grassn zyn te viendn over hêel de weireld ip al de continentn, zelfs ip Antarctica. Ze zyn de dominante vegetoasje van uutgestrekte gebiedn, lik steppe, savanne, pampa, Amerikoansche prairie, bus en toendra. Die graslandn èn d' oentwikkelienge van groaznde bêestn meugelik gemakt.
## Classificoasje
De grasfamilie is oenderverdêeld in 12 subfamilies:
*Anomochlooideae, mè geslachtn *Anomochloa*, *Streptochaeta*
*Pharoideae, geslachtn  *Leptaspis*,  *Pharus*
*Puelioideae, geslachtn *Guaduella*, *Puelia*
*Pooideae, grotste subfamilie, 200 geslachtn
*Bambusoideae, bamboeplantn, 112 geslachtn
*Ehrhartoideae, 20 geslachtn
*Aristidoideae, geslachtn *Aristida*, *Sartidia*, *Stipagrostis*
*Arundinoideae, 16 geslachtn
*Chloridoideae, 130 geslachtn
*Panicoideae, 3.500 sôortn woaroender suukerriet en maïs
*Micrairoideae, geslachtn *Isachne*, *Eriachne*, *Micraira*
*Danthonioideae, 20 geslachtn
624 v.Chr.

627 v.Chr. - 626 v.Chr. - 625 v.Chr. - **624 v.Chr.** - 623 v.Chr. - 622 v.Chr. - 621 v.Chr. 
't Joar **624 v.Chr.** is e joar in de pre-julioansche Romeinsche kalender.
## Gebeurtenissn
*In Athene wordt Draco (Grieks: Δράκων, *Drakon*) archont (hooge gezagsdroager in 't oude Grieknland). J' hervormt 't strafrecht, vandoar den term Draconische wettn (styf strict).
## Geboorn
* Thales van Milete, Oud-Grieksche weetnschapper en filosoof (woarschynlikn doatum)
Kriftachtign

De **kriftachtign** (Crustacea) vormn e substamme van geleedpôotign mè bekende bêestn lik krabbn, kriftn, geirnoars, pissebeddn en zêepokkn.

De 67.000 beschreevn sôortn varieern styf in grotte van *Stygotantulus stocki* 0,1 mm  toet de Japaneesche kobbekrabbe met e pôotspanwydte toet 3,8 m. Juste lik andere gelêedpôotign èn kriftachtign  een exoskelet die ofgesmeetn wordt by ’t groein (vervelln). 

De mêeste kriftachtign leevn vry in ’t woater, moar ook sommigte ip 't land (pissebeddn), sommigte zyn parasitair (visluuzn, toengeworms) en andere zyn sessiel (zêepokkn).

't Lyf van e kriftachtige bestoat uut segmentn, gegroepeerd in drie dêeln: kop, borststik en achterlyf. By vele sôortn zyn de kop- en borstsegmentn vergroeid toet e kopborststik. 't Lyf wordt beschermd deur e stevig pantser.

## Classificoasje
*Klasse Branchiopoda (Kieuwpôotkriftjes)
**Subklasse Phyllopoda (Triops, woatervlôoin)
**Subklasse Sarsostraca (Pekelkriftjes)
*Klasse Remipedia (Lêerekriftn)
*Klasse Cephalocarida
*Klasse Maxillopoda
**Subklasse Mystacocarida (styf klêene wormachtige, kriftachtige bêestjes, 1 mm) 
**Subklasse Copepoda (Roeipôotkriftjes)
**Subklasse Branchiura (Visluuzn)
**Subklasse Pentastomida (Toengeworms, parasitaire kriftachtign)
**Subklasse Tantulocarida (parasitaire kriftachtign)
**Subklasse Thecostraca (woaroender de zêepokkn)
*Klasse Ostracoda (Musselkriftjes)
**Subklasse Myodocopa
**Subklasse Podocopa
*Klasse Malacostraca (Superieure kriftachtign)
**Subklasse Phyllocarida
**Subklasse Hoplocarida
**Subklasse Eumalacostraca (Geirnoars, krabbn, langoestn)
Intevissn

D'  **intevissn** (Cephalopoda,  van 't Oudgrieks *κεφαλή / képhalé*, « kop », en *πούς / pous*, « pôot », letterlik koppôotign) vormn e klasse van de molluuskn. Intevissn wordn azo genoemd omdan z' in stoat zyn van inte te speitn woadeure dan z' under  goed kunn camoufleern. Ze zyn ook in stoat van te verandern van kleur en azo kunn z'under perfect anpassn an den oendergroend. Der zyn ook sôortn die gebruukmoakn  van bioluminescentie (viezn).

Intevissn leevn allêene moar in zout woater, in al de weireldzêen. De mêeste groein rap en leevn mor êen toet twêe joar.  

Ze verplatsn under deur woater in under mantel te pompn en der were krachtig uut te persn langs de sifong. Al d' intevissn zyn vlêeseters. Under eetn bestoat surtout uut vis, krabbn, kriftn en molluuskn die gevangn wordn met de zuugnappn ip under grypoarms. Z èn  een harte poapegoaiachtign bek en de mêeste sôortn èn ook nog e rasptoenge (de radula) vo de prôoie in stiksjes te scheurn.

Al d' intevissn plantn under vôort via eiers. D'eitjes wordn bevrucht deur 't sperma van de vintjes. 't Antal eiers dat e wuuvetje kan produceern varieert van 30 tot 500.000. 
## Taxonomie
Volgens World Register of Marine Species (23 december 2013): 
*Subklasse Coleoidea
**Superorde Decapodiformes
***Orde Myopsida
***Orde Oegopsida
***Orde Sepiida
***Orde Spirulida
**Superorde Octopodiformes
***Orde Octopoda
***Orde Vampyromorpha
*Subklasse Nautiloidea
**Orde Nautilida
Albert Dejonghe

**Albert Dejonghe** (Middelkerke, 14 februoari 1894 - 23 februoari 1981) was e  West-Vlamsche coureur. Je was prof van 1914 toet 1927. In 1922 èt ie Parys-Roubaix gewonn. Je kwam 87 joar.

## Belangrykste prestoasjes
;1919
*3dn in Bordeaux-Parys
;1920
*2dn in de Roende van België
*2dn in de Roende van Vloandern
*3dn in Parys-Tours
;1921
*2dn in 6e etappe Tour de France
;1922
*Winnoare Parys-Roubaix
;1923
*3dn Roende van Vloandern
*1stn 4e etappe Tour de France
;1925
*2dn 9e etappe Tour de France
;1926
*Winnoare Parys-Angers
*2dn 3e etappe Tour de France

## Externe link
*Albert Dejonghe ip de Wielersite
Noordreyn-Westfalen

**Noordreyn-Westfalen** (Duuts: *Nordrhein-Westfalen*) is e dêelstoat (*Bundesland*) in 't westn van Duutsland met 'n ippervlak van 34.080 km². Den hoofdstad is Düsseldorf.
## Geschiedenisse
Noordreyn-Westfalen is in 1946 gesticht deur e fusie van de provinsjes Nôord-Reynland en Westfalen, vroeger alletwêe dêel van Pruussn, en de Vrystoat Lippe.
## Geografie
De dêelstoat grenst an België (provinsje Luuk), Holland (provinsjes Limburg, Gelderland en Overyssel) en de Duutsche dêelstoatn Nedersaksen, Hessen en Reynland-Palts.

De belangrykste riviere van de dêelstoat is de Reyn, woaran de grotste twêe steedn liggn, Keulen en Düsseldorf. In de Reyn stroomn de Ruhr en de Lippe, met doartusschn 't Ruhrgebied mè mêer of drie miljoen inweuners. 
## Administratieve indêlienge
Noordreyn-Westfalen bestoat uut vuuf administratieve regio's (*[[Regierungsbezirk]]e*), verdêeld in 31 districtn (*[[Kreis]]e*) en 23 stadsdistrictn (*Kreisfreie Städte*). De dêelstoat telt in totoal  396 gemêentn (1997), de stadsdistrictn, die zelve gemêentn zyn, inbegreepn.
Papaverfamilie

De **papaverfamilie** (Papaveraceae) is e familie  van twêezoadlobbige blommeplantn in de orde Ranunculales met om en by de 770 sôortn, verdêeld over 44 geslachtn.  

De mêeste sôortn zyn kruudn, moa der zyn ook struukn en boomtjes. De familie groeit surtout in gemoatigde streekn van 't nôordelik halfroend. 't Bekendste product van de familie is Opium van ingedroogd melksop van de slapbolle of opiumpapaver (*Papaver somniferum*). Een ander  bekend product is moanzoad.
## Classificoasje
De papaverfamilie is oenderverdêeld in de volgnde subfamilies en geslachtn:
*Subfamilie Pteridophylloideae
***Pteridophyllum*
*Subfamilie Fumarioideae
***Hypecoum*
***Adlumia* 
***Capnoides* 
***Ceratocapnos*  
***Corydalis* 
***Cryptocapnos* 
***Cysticapnos*  
***Dactylicapnos*
***Dicentra*
***Discocapnos*
***Ehrendorferia* 
***Fukuhara* 
***Fumaria* 
***Fumariola*
***Ichtyoselmis* 
***Lamprocapnos*
***Platycapnos*
***Pseudofumaria* 
***Rupicapnos*
***Sarcocapnos*
***Trigonocapnos*
*Subfamilie Papaveroideae    
***Dendromecon*  
***Eschscholzia* 
***Hunnemannia*
***Bocconia* 
***Chelidonium*   
***Dicranostigma*
***Glaucium*    
***Eomecon*
***Hylomecon*
***Macleaya*
***Sanguinaria*
***Stylophorum*
***Hesperomecon*
***Meconella*  
***Platystemon*
***Arctomecon*
***Argemone*
***Canbya*
***Meconopsis*  
***Kadereit*
***[[Papaver]]*  
***Roemeria*  
***Romneya*  
***Stylomecon*
Nedersaksen

**Nedersaksen** (Duuts: *Niedersachsen*) is e dêelstoat in 't nôordwestn van Duutsland met 'n ippervlak van 47.600 km². Den hoofdstad is Hannover.
## Geschiedenisse
Nedersaksen is achter de Twidde Weireldoorloge gesticht (1946) achter da 't e dêel van de Britsche bezettiengszone was gewist. 't Wierd soamngesteld uut Hannover (vodien e provinsje van Pruussn) en de vrystoatn Oldenburg, Brunswyk (Braunschweig) en Schaumburg-Lippe.
## Geografie
Nedersaksen grenst an de Nôordzêe, de dêelstoatn Sleeswyk-Holstein, Hamburg, Mecklenburg-Voorpommern, Brandenburg, Saksen-Anhalt, Thüringen, Hessen en Noordreyn-Westfalen en an Holland (Overyssel, Drenthe en Groningen). De dêelstoat Bremen wordt omriengd deur Nedersaksen. 

Nedersaksen ligt vor e grôot dêel in de Noord-Duutsche Leegvlakte en de riviern de Wezer, de Eems en de Elbe loopn der deure. 't Noordn en 't westen van Nedersaksen zyn styf plat. Sommigte dêeln liggn oender zêeniveau. Juste moa ip de Lüneburger Heide komt 't landschap ip bepoalde plekkn  toet circa 150 meter. In 't uuterste zuudn ligt wel 't Teutoburgerbus, dat toet maximoal 446 m komt. In 't ôostn van Hannover ligt ’t gebergte de Harz, woa dat de Wurmberg met 971 m boovn zêeniveau 't hoogste punt van Nedersaksen vormt.
## Toaln
In Nedersaksen klappn ze Hoogduuts en verschillige variantn van 't Nedersaksisch. In 't Saterland, in landkreis Cloppenburg wordt nog deur e klêene groep e Fries dialect gesprookn.
## Administratieve indêlienge
Nedersaksen was oenderverdêeld in vier *[[Regierungsbezirk]]e* (administratieve regio's), die in 2004 ofgeschaft zyn. Nu is 't oenderverdêeld in 38 Landkreise en 8 kreisfreie Städte.
Bouwkundig erfgoed in Nieuwkapelle

**Lyste van bouwkundig erfgoed in [[Nieuwkapelle (West-Vloandern)|Nieuwkapelle]]**:

## Externe koppelienge
*Erfgoed Nieuwkapelle
Jules Vanhevel

thumb|Jules Vanhevel
**Jules Vanhevel**, somtyds verkêerd gespeld *Van Hevel*, (Koekeloare, 10 moarte 1895 - Ostende, 21 juli 1969) was e West-Vlamsche coureur. Je was prof van 1919 toet 1936. Je kwam 74 joar.
## Belangrykste prestoasjes
;1919
*1stn Kampioenschap van Vloandern in Koolskamp
*3dn in de Roende van Vloandern
*3dn in de Roende van België
*1stn Omloop van Veurne-Ambacht
;1920
*1stn Kampioenschap van Vloandern in Koolskamp
*Winnoare Roende van Vloandern
*25px Belgisch kampioenschap velokoers vor elite
*3dn Zesdoagsche van New York (met Henri Van Lerberghe)
;1921
*3dn Roende van België
*2dn Roende van Vloandern
*25px Belgisch kampioenschap velokoers vor elite
;1922
*Winnoare Roende van West-Vloandern
;1923
*1stn Omloop van Nieuwpoort
*1stn Den Haag-Arnhem-Den Haag
*1stn Zesdoagsche van Brussel
;1924
*Winnoare Parys-Roubaix
*1stn Omloop van Parys
*3dn Blankenberge
*2dn Zesdoagsche van Gent
;1925
*1stn Zesdoagsche van Gent
*3dn Parys-Roubaix
*3dn Giro della Provincia Milano
;1926
*1stn Zesdoagsche van Gent
*2dn Berlyn-Hannover-Berlyn
*2dn Omloop van Stuttgart
*2dn Omloop van Keulen
;1927
*1stn Hannover-Bremen-Hannover
*1stn Berlyn-Cottbus-Berlyn
*2dn Roende van Frankfurt
;1928
*Winnoare Roende van België
*1stn Omloop der Vlaamse Gewesten
## Externe link
*Jules Vanhevel ip de Wielersite
Slekkn

**Slekkn** (Gastropoda, van 't Oudgrieks *γαστήρ / gastếr*, « buuk » en *πούς / poús*, « pôot »,  letterlik buukpôotign) vormn e klasse van de molluuskn (Mollusca).  Der zyn weireldwyd 60.000 toet 75.000 verschillige sôortn bekend.

Slekkn zyn d' ênigste molluuskn die ook ip 't land leevn. De mêeste leevn in de zêe moar ook e dêel in zoet woater. De vele verschillige sôortn slekkn varieern styf in uutzicht en gedrag en doarom is 't moeilik vor algemêne kenmerkn te beschryvn vor al de Gastropoda. De mêeste slekkn droagn e spiroalvormig slekknhuus (schelpe), moa 't bestoan der ook zoender huuzetje, naktslekkn genoemd, lik de beuterslekke (*Arion rufus*).  
## Taxonomie
De taxonomie van de slekkn wordt constant herzien. By d' oudere classificoasje woarn der vier subklassn:
*Opisthobranchia (kieuwn reks en achter 't herte)
*Systellommatophora of Gymnomorpha (zoender schelpe)
*Prosobranchia (kieuwn an de vôorkant van 't herte)
*Pulmonata (met e loenge in plekke van kieuwn)
Brandenburg

**Brandenburg** (Nedersaksisch: *Brannenborg*) is e dêelstoat in 't ôostn van Duutsland met 'n ippervlak van 29.478 km². Den hoofdstad is Potsdam. Brandenburg is g'oriënteerd ip de stad Berlyn, die historisch wel dêel uutmakt van Brandenburg, moa die der sedert 1920 te middn in ligt lik een enclave.
## Geografie
Brandenburg grenst in 't ôostn an Pooln en an de dêelstoatn Mecklenburg-Voorpommern in 't nôordn, Saksen in 't zuudn, Saksen-Anhalt in 't westn en Nedersaksen in 't uuterste nôordwestn.
## Administratieve indêlienge
Brandenburg is oenderverdêeld in vêertien Landkreise en vier kreisfreie Städte.
Julien Delbecque

thumb|Julien Delbecque in 1926
**Julien Delbecque** (Hoarelbeke, 1 september 1903 - Kortryk, 22 oktober 1977), was e West-Vlamsche coureur. Je was prof van 1924 toet 1928. J'is surtout bekend ols winnoare van de Roende van Vloandern in 1925 en van Parys-Roubaix in 1926. Je kwam 74 joar.
## Belangrykste prestoasjes
;1925
*3dn Criterium du Midi (Omloop van 't Zuudn), Frankryk
*Winnoare Roende van Vloandern
*1stn Parys-Longwy (Lorraine)
;1926
*1stn Circuit de Champagne
*Winnoare Parys-Roubaix
*2dn Bordeaux-Parys
*2dn Belgisch kampioenschap velokoers vor elite
;1927
*1stn Circuit de Champagne
*2dn Belgisch kampioenschap velokoers vor elite
;1928
*2dn Roende van België
*1stn Omloop der Leiestreek, Gullegem
## Externe link
*Julien Delbecque ip de Wielersite
1291

1288 - 1289 - 1290 - **1291** - 1292 - 1293 - 1294
't Joar **1291** is 't 91e joar in de 13e êeuwe volgnst de christelike joartellienge.
## Gestorvn
;juli
*15 - Rudolf I, Rôoms-Duutsche keunienk
Henri Joseph Rega

**Henri Joseph Rega** of **Hendrik Jozef Rega** (Leuven, 26 april 1690 – Leuven 22 juli 1754) was e Zuud-Nederlandschn dokteur. Je was mecenas, bibliofiel en rector van de Leuvenschn universiteit.
## Leevn en werk
In 1707, je was ton 17 joar, schreeft ie hem in an den universiteit van Leuven.
In 1710 hoaldet ie zyn baccalaureoat en in 1712 zyn licentioat in de geneeskunde.
Vor hem verder te specialiseern in zyn vakgebied trokt ie van 1713 toet 1717 noa Parys. Je kêerde da latste joar were noa Leuven en je wierd docent in de scheikunde, anatomie en de chirurgie. In 1718 doctoreerdet ie in de geneeskunde. In 1719 wierd ie professor primarius in de praktische geneeskunde en rector magnificus van den universiteit. 

In 1721 kwamt ie weireldbekend in de medische weireld mè zyn êeste boek over de belangryke rolle van de moage by 't oentstoan van ziektes en wisselwerkienge tusschn d' orgoann. In 1722 wast ie were rector vor e periode van zes moandn.

Rega speelde e belangryke rolle by de bouw van de centrale universiteitsbibliotheeke van Leuven.
## Êerbewys
In 1854 krêeg Rega e beeld ip de façade van ’t stadhuus. De KU Leuven vernoemde 't Instituut vo Microbiologie en Immunologie noar hem. Der is ook een Henri Regastroate in Leuven. De Schoole vo Paramedische Beroepn droeg ook zyn noame, de Regaschoole. Vanof 1995 was 't bekend ols 't Departement Rega (Dieetkunde en Informatica) van de KHLeuven. In 2008 verhuusde 't departement en wierd ’t tegoare gevoegd met d' ipleidiengn Verpleeg- en Vroedkunde. Der is wel nog een aula met de noame Rega. 
## Externe link
*Rega: mens, wetenschapper en weldoener
Šiprage

**Šiprage** (Servisch: Шипраге) is e plekke in Bosnië-Herzegovina (Servische Republiek) in de gemêente Kotor Varoš. Archeologische ipgroaviengen èn 't bestoan van e Romeinsche nederzettienge oentdekt die verzekers dateert van vo de vuufde êeuwe. Šiprage ligt in e valleie tusschn verschillige bergkeetns. De riviere de Vrbanja lopt der deure. 
## Klimoat

## Bevolkienge

## Referensjes

*http://opstinakotorvaros.com/ 
*http://www.maplandia.com/bosnia-and-herzegovina/republika-srpska/siprage/ Maplandia
*http://www.distancesfrom.com/distance-from-Siprage-to-Banja-Luka-Bosna-i-Hercegovina/DistanceHistory/5243320.aspx
*http://www.maplandia.com/bosnia-and-herzegovina/republika-srpska/siprage/ Maplandia
*http://www.distancesfrom.com/distance-from-Siprage-to-Banja-Luka-Bosna-i-Hercegovina/DistanceHistory/5243320.aspx
1690

1687 - 1688 - 1689 - **1690** - 1691 - 1692 - 1693
't Joar **1690** is 't 90e joar in de 17e êeuwe volgenst de christelike joartellienge.
## Geboorn
;april
*26 - Henri Joseph Rega, Zuud-Nederlandschn dokteur, mecenas, bibliofiel en rector
1754

1751 - 1752 - 1753 - **1754** - 1755 - 1756 - 1757
't Joar **1754** is 't 54e joar in de 18e êeuwe volgenst de christelike joartellienge.
## Gestorvn
;juli
*22 - Henri Joseph Rega, Zuud-Nederlandschn dokteur, mecenas, bibliofiel en rector
Romandië

thumb|380px|<center> '''-- Toaln in Zwitserland --'''<br> Groen: '''Frans'''
**Romandië** (Frans: *la Suisse romande*, *Romandie* en Duuts: *Romandie*, *Welsche Schweiz* of *Welschschweiz*) is 't Franstoalig dêel van Zwitserland. De beweuners van 't gebied noemn under zelve *Suisses romands* en voeln under min of mêer lik e culturele êenheid woamee dan z' under an den êne kant oenderscheidn van de Duutstoalige mêerderheid van de Zwitsersche bevolkienge en an den andere kant van Frankryk.  

Romandië bestoat uut de Franstoalige kantongs Genève, Vaud, Neuchâtel en Jura en de Franstoalige gedêeltes van de twêetoalige kantongs Wallis, Fribourg en e klêen dêel van Bern.

De grenze tusschn Frans en Duuts Zwitserland wordt de Röstigraben genoemd en ligt à peu près by de riviere de Saane.
Antoine Brice

[thumb|350px|Têekenienge van Antoine Brice gegraveerd deur Antoine Cardon: Trôost van d' Ôostnryksche monarchie by de dôod van keizer [Leopold II (HRR)|Leopold II]]
**Antoine Brice** (Brussel, in dien tyd d' Ôostnryksche Nederlandn, 26 meie 1752 – Brussel 23 januoari 1817) was e Belgische kunstschilder.

Antoine Brice was de zeune van de schilder Pierre-François Brice (1714-1794) die werkte by d' entourage van landvoogd Karel Alexander van Lotharingen. Zyn eign zeune Ignace was ook kunstschilder. 

Antoine Brice begost zyn ipleidienge by zyn voader (1771-1775) en je kwam de 5de februoari 1783 mêester by de Corporoasje van Schilders in Brussel. Je volgde in tusschntyd e mêer klassieke ipleidienge an d' Academie vo Schilderkunst, Beeldhouwkunst en Architecteure in Brussel. Je won doar een êeste prys in 1776. Deur die vormienge en deur d' entourage van 't hof van de gouverneur-generoal kwamt ie den officiële schilder van d' aristocratische kriengn in Brussel ip 't ende van 't Ôostnryks Regime. Azo kwamt ie ook professor an d' academie van Brussel en je gaf lesse in klassieke kunst en de principes van 't têeknn.
1752

1749 - 1750 - 1751 - **1752** - 1753 - 1754 - 1755
't Joar **1752** is 't 52e joar in de 18e êeuwe volgenst de christelike joartellienge.
## Geboorn
;meie
*26 - Antoine Brice, Belgische kunstschilder
Rôozefamilie

De **rôozefamilie** (Rosaceae) is e familie  van twêezoadlobbige blommeplantn in de orde Rosales mè 4.828 bekende sôortn, verdêeld over 91 geslachtn. De noame Rosaceae is ofgeleid van 't geslacht *Rosa*.

De familie komt weireldwyd vôorn moa surtout in de gemoatigde streekn van 't nôordelik halfroend. De geslachtn met de mêeste sôortn zyn *Alchemilla* (270), *Sorbus* (260), *Crataegus* (260), *Cotoneaster* (260), *[[Rubus]]* (250) en *[[Prunus]]* (200).

De familie bestoat zowel uut kruudachtige vaste plantn, struukn of boomn. Der zyn styf vele wilde sôortn, lik de lysterbeier, meidôorn, sleedôorn, vierdôorn, rôoze, broambeier, noagelkruud, ganzerik, pimpernelle, moar ook gecultiveerde sôortn lik eetboar fruut  (appels, peirn, abrikoozn, pruumn, keizn, kriekn, pechen, framboozn, freizn en  amandels). 

Traditioneel wordt de familie oenderverdêeld in vier subfamilies *Rosoideae*, *Spiraeoideae*, * Maloideae* en *Amygdaloideae*.
Bremen (dêelstoat)

De **dêelstoat Bremen** of **Vrye Hanzestad Bremen** (Duuts: *Freie Hansestadt Bremen*) is mè 419 km² de klêenste dêelstoat van Duutsland. De stoat ligt in 't nôordn an de riviere de Wezer en omvat de steedn Bremen en Bremerhaven die 60 km van mekoar liggn ols enclaves in Nedersaksen.
Hoazelworms

**Hoazelworms** (Anguidae) vormn e familie van akketesn, de meiste zoender powt'n, moa by sommigte zyn ze wel oentwikkeld. Der bestoan oengeveer tachntig sowrt'n en ze zyn weireldwyd te viend'n. 

Hoazelworms zyn meistal bruyn van kleur. Hunder vel is sterk bepantserd mè grove schub'n en hunder steirt is langer of hunder lyf. By vele sowrt'n brèekt de steirt gemakkelyk of by bedreigynge.

Al de sowrt'n zyn carnivoor en ze leevn van kleene oengewervelde beist'n lyk insect'n, slek'n, kob'n en schorpioenn. Groddere sowrt'n eet'n ook wel kleene gewervelde beist'n lyk slangn en akketesn.      

De meiste sowrt'n legn eiers, sommigte briengn leevnde joengn ter weireld.
## Taxonomie
Hoazelworms word'n verdeild in twèe oenderfamilies (Anguinae en Gerrhonotinae), tien geslacht'n en 78 sowrt'n.
Jan Frans van Bloemen

**Jan Frans van Bloemen** (Antwerpn, 12 meie 1662 – Rome, 13 juni 1749) was e Vlamsche landschapschilder die surtout actief was in Rome. Je was de middelstn van drie broers, alle drie kunstschilders. Den oudstn was Pieter van Bloemen en de joengstn Norbert van Bloemen. 

Jan Frans reisde roend 1682 noa Parys en je bleef doar ênigte joarn. Je verhuusde ton noa Lyon, woar da zyn broere Pieter ip da moment weunde. Via Turyn trokkn Jan Frans en Pieter noa Rome, woar dan z' in 1688 geregistreerd woarn in de parochie Sant'Andrea delle Fratte. In 1690 kwam ook de joengste broere Norbert noa Rome. Pieter kêerde in 1694 were nor Antwerpn en Norbert vertrok vo 1724 nor Amsterdam.  

Jan Frans blêef in Rome vo de reste van zyn leevn. Je kwam doa lid van de Bentvueghels, e sôorte broederschap van voornoamelik Nôord-en Zuud-Nederlandsche kunstnoars in Rome oender de noame *Orizzonte*, e verwyzienge noa zyn vele landschapsschilderien. Van Bloemen schilderde surtout klassieke landschappn die g'inspireerd woarn ip de Romeinsche buutn, dikwyls mè mythologische en religieuze oenderwerpn.   

Van Bloemen a vele succes, maar je krêeg mo loate erkennienge van de voornoame Romeinsche schildersgilde, de Accademia di San Luca. Je was ton al 70 joar oud. 

Ofbeeldienge: JanFransvanBloemen.JPG|Landschap mè figeurn
Ofbeeldienge:Campagna.jpg |Scene in de Romeinsche Campagna
Ofbeeldienge: Jan Frans van Bloemen - View of Rome from the Baberini Palace.jpg|Zicht ip Rome
1749

1746 - 1747 - 1748 - **1749** - 1750 - 1751 - 1752
't Joar **1749** is 't 49e joar in de 18e êeuwe volgenst de christelike joartellienge. 
## Gestorvn
;juni
*13 - Jan Frans van Bloemen, Vlamsche landschapschilder
Jacques-Louis David

thumb|Zelfportreit (1794)
**Jacques-Louis David** (Parys, 30 ogustus 1748 – Brussel, 29 december 1825), was e Fransche kunstschilder van historische schilderien en portreitn. Je wordt anzien lik den êeste Fransche neoclassicist en j' influenceerde vele 19e-êeuwsche Fransche schilders.

David was actief betrokkn by de Fransche Revoluusje en je schilderde monumentale, g'idealiseerde tafereeln noa de gebeurtenissn van in die doagn. Je gerakte bevriend met de revolutionairn Maximilien de Robespierre en Jean-Paul Marat. Je zetelde in de Nationale Convensje in september 1792, os Frankryk was veranderd van e monarchie in e republiek. Je kwam lid van de *jacobins*, e groep radicale republikeinn en teegnstander van de mêer gemoatigde *girondins*. 

Zyn bekendste werk is *De dôod van Marat* van oktober 1793, teegnwoordig te bezichtign in de Keunienklike Musea vo Schône Kunstn van België in Brussel. Van 1799 toet 1815 wast ie hofschilder van Napoleong.

Ols êen van d' oendertêeknoars van de dôodstraffe vo  keunienk Louis XVI (in januoari 1793) wierd David in 1816 verbann en je weunde vanof ton in Brussel. In 1820 kreegt ie verschillige probleemn mè zyn gezoendheid en da verergerde nog ost ie in 1824, in 't werekêern van de muntschouwburg, omverregereen is deur e koetse. Je schilderde da joar zyn latste mêesterwerk *Mars oentwoapend deur Venus*, dat deur zyn lêerliengn ofgewerkt is. 

Je wierd êest  begroavn in de Sint-Michiel en Sint-Goedelekathedroale van Brussel (in ofwachtienge  van een eventuele repatriërienge) en loater begroavn ip 't kerkhof van Brussel. 't Herte van David wierd begroavn ip 't beroemd kerkhof Père-Lachaise in Parys.

Ofbeeldienge: Jacques-Louis David - De moord op Marat - MSK Brussel 25-02-2011 13-11-35.jpg|*Dôod van Marat* (1793)
Ofbeeldienge: David napoleon.jpg|*Napoleong stikt de Grôte St. Bernardpas over* (1800)
Ofbeeldienge: Jacques-Louis David - Mars desarme par Venus.JPG|*Mars oentwoapend deur Venus* (1824)
1748

1745 - 1746 - 1747 - **1748** - 1749 - 1750 - 1751
't Joar **1748** is 't 48e joar in de 18e êeuwe volgenst de christelike joartellienge. 
## Geboorn
;ogustus
*30 - Jacques-Louis David, Fransche kunstschilder
Twêekleppign

**Twêekleppign** (Bivalvia) zyn e klasse van de molluuskn (Mollusca) die in zoet woater en zêewoater leevn, ook wel Pelecypoda of Lamellibranchia genoemd. De klasse omvat mussels, oesters, kokkels, scheirmesschelpn, sint-jakobsschelpn en vele andere families. Under lyf is an de zykant ofgeplat en bedekt met e schelpe die bestoat uut twêe verschillige dêeln die min of mêer symmetrisch zyn. Ze zittn an mekoar vaste en kunn oopn en toe goan. De mêeste sôortn èn gin kop of radula (rasptoenge) en krygn under eetn binn deur woater te filtern. De kieuwn, ctenidia genoemd, speeln e rolle by 't oasmn moar ook by 't vangn van de voediengstoffn in 't woater. De mêeste twêekleppign  groavn under in ip de zêebodem in zand of slyk, woa dan ze veilig zyn vo roofbêestn. Andere leevn ip de zêebodem of zettn under vaste ip stêens of andere arte ippervlakkn. Sommigte kunn ook zwemmn.
## Taxonomie
Volgens World Register of Marine Species (1 april 2016): 
*Subklasse Heterodonta
**Infraklasse Archiheterodonta
***Orde Actinodontida †
***Orde Carditida
**Infraklasse Euheterodonta
***Superorde Anomalodesmata 
****8 superfamilies zoender orde
***Superorde Imparidentia
****Orde Adapedonta
****Orde Cardiida
****Orde Lucinida
****Orde Myida
****Orde Venerida
****Orde Hippuritida †
****Orde Megalodontida †
****Orde Modiomorphida †
****+ 10 superfamilies zoender orde 
*Subklasse Palaeoheterodonta 
**Orde Trigoniida 
**Orde Unionida 
*Subklasse Protobranchia
**Orde Afghanodesmatida †
**Orde Nuculanida
**Orde Nuculida
**Orde Solemyida
*Subklasse Pteriomorphia
**Orde Arcida
**Orde Colpomyida †
**Orde Cyrtodontida †
**Orde Limida
**Orde Myalinida †
**Orde Mytilida (Mytiloida), mussels
**Orde Ostreida, oesters
**Orde Pectinida
Anders Celsius

thumb|Anders Celsius
**Anders Celsius** (Uppsala, 27 november 1701 – Zelfste plekke, 25 april 1744) was e Zweedschn astronoom en nateurkundign. J' is bekend vanwege de Celsius-temperateurschoale (°C), ingevoerd in 1742. 

Anders Celsius was de zeune van astronomieprofessor Nils Celsius en de klêenzeune van de wiskundign Magnus Celsius en je koos ook vor e carrière in de weetnschap. 

In 1730 kwam Celsius professor in d' astronomie an den universiteit van Uppsala, juste lik zyn voader doa vôorn. Je richtte in 1741 de sterrewacht ip met ênigte andere in zyn geboorteplekke. Vo zyn meteorologische observoasjes voend ie e thermometer uut 
woarby da 't kookpunt van woater ip 0° stoend en 't vriespunt ip 100°. In 1745, e joar achter Celsius zyn dôod, kêerde Carolus Linnaeus de schoale van Celsius omme vo de metiengn gemakkeliker te moakn.

Anders Celsius is ip 42-joarige leeftyd gestorvn an tuberculose en je ligt begroavn nevest  zyn grotvoader Magnus in de kerke van 't dorp Gamla Uppsala.
thumb|left|Kerke in Gamla Uppsala woar dat Anders Celsius begroavn ligt by zyn grotvoader Mangus
Bouwkundig erfgoed in Oudekapelle

**Lyste van bouwkundig erfgoed in [[Oedekapelle (West-Vloandern)|Oudekapelle]]**:

## Externe koppelienge
*Erfgoed Oudekapelle
Joseph Suvée

thumb|Portreit van Joseph Suvée deur François-André Vincent (1772)
**Joseph Benoît Suvée** of  **Jozef Suvée** (Brugge, 3 januoari 1743 - Rome, 9 februoari 1807) was e West-Vlamsche kunstschilder. Je was êen van d' êeste neoclassicistische schilders en je was directeur van de Fransche academie in Rome.

Joseph Suvée, geboorn in de Korte Vuldersstroate nevest de  Sint-Salvatorskathedroale, startte zyn ipleidienge an de Brugsche academie. In 1763, an zyn 19 joar, trokt ie noa Parys en je volgde lessn an d' *Académie Saint-Luc* en loater an d' *Académie royale de peinture et de sculpture*. Doa deed ie in 1771 mee an de schiftiengsproevn vo de prestigieuze *Prix de Rome*. De winnoare van die prys mocht e studiereize noa Rome moakn. Den 31stn ogustus 1771 wierd Suvée uutgeroopn toet winnoare mè zyn inzendienge *De stryd tusschn Mars en Minerva*, vo Jacques-Louis David.  Tusschn David en Suvée is 't nôois mè goed gekommn.

Van 1772 toet 1778 bleeft ie by de Fransche academie in Rome. Were in Parys begost ie e kunstschoole vo joenge vrouwn in 't Louvre. In 1792 wierd Suvée benoemd toet directeur van de Fransche academie in Rome.
## Werk
Suvée begost ols barokschilder moar evolueerde loater noa 't neoclassicisme. Je schilderde historische en religieuze taferêeln en makte portreitn van menschn die leefdn in zyn tyd.

Ofbeeldienge: Joseph Benoit Suvee - Battle Between Minerva and Mars, 1771.jpg|*De stryd tusschn Mars en Minerva* (1771), Palais des Beaux-Arts in Rysel
Ofbeeldienge: Brugge Sint-Walburga Jozef Suvée.JPG |*De Verryzenisse* (1783) in de Sint-Walburgakerke in Brugge
Ofbeeldienge: Joseph-Benoît Suvée - Admiral de Coligny impressing his murderers.jpg |*Admiroal de Coligny makt indruk ip zyn môordenoars * (1787),  Musée des Beaux-Arts in Dijon
 

In Brugge ist er e stroate noar hem vernoemd, De Jozef Suvéestroate ('t Suveestretje), nie verre van de vismarkt.
1743

1740 - 1741 - 1742 - **1743** - 1744 - 1745 - 1746
't Joar **1743** is 't 43e joar in de 18e êeuwe volgenst de christelike joartellienge. 
[thumb|Den hof van de familie Willaeys-Vleys in Brugge, deur [Jan Garemijn]]
## Gebeurtenissn
* Beeldhouwer en meubelmoaker Jan van Hecke (Deisel, 1699 - Brugge, 1777) bouwt de prêekstoel van d' Onze-Lieve-Vrouwekerke van Brugge achter têekniengn van de Brugsche kunstnoare Jan Garemijn.
## Geboorn
;januoari
* 3 - Joseph Suvée, West-Vlamsche kunstschilder
;februoari
* 13 - Joseph Banks, Iengelsche nateurweetnschapper en plantkundign
* 19 - Luigi Boccherini, Italioansche compositeur en cellist
:april
* 13 - Thomas Jefferson, derde president van de Verênigde Stoatn
* 24 - Edmund Cartwright, Iengelschn uutviender 
;meie 
* 24 - Jean-Paul Marat, Zwitsersche nateurweetnschapper en dokteur,  Fransche revolutionair
## Gestorvn
;februoari
* 18 - Anna Maria Luisa de' Medici, latste overlevende van de familie de' Medici
;juni
* 16 - Louise Françoise de Bourbon, oudste dochter van Louis XIV en zyn maîtresse Madame de Montespan 
;december
* 5 -  Georges-Louis de Berghes, prinsbisschop van Luuk
1742

1739 - 1740 - 1741 - **1742** - 1743 - 1744 - 1745
't Joar **1742** is 't 42e joar in de 18e êeuwe volgenst de christelike joartellienge.
## Gebeurtenissn
thumb|George II van Grôot-Brittannië
* Maria-Theresia èt oenverwacht hulpe gekreegn. In ipdracht van George II van Grôot-Brittannië oentscheepn 40.000 soldoatn in Ostende vor e Franschn inval te verhindern. Ze wordn ingekwartierd in Vlamsche steedn. Regimentn uut Hannover zyn ook noa d' Ôostnryksche Nederlandn ofgereisd.
## Geboorn
; december
*11 - Hendrik de Cort, Vlamsche landschapsschilder en têeknoare.
Bouwkundig erfgoed in Sint-Jacobskapelle

**Lyste van bouwkundig erfgoed in [[Sint-Jacobskapelle]]**:

## Externe koppelienge
*Erfgoed Sint-Jacobskapelle
1744

1741 - 1742 - 1743 - **1744** - 1745 - 1746 - 1747
't Joar **1744** is 't 44e joar in de 18e êeuwe volgenst de christelike joartellienge. 
## Gestorvn
;april
*25 - Anders Celsius, Zweedschn astronoom en nateurkundign
Chyler Leigh

thumb|
**Chyler Leigh** (Charlotte, 10 april 1982) is een Amerikoansche actrice, zangeresse en model.

## Externe koppelienge
* Chyler Leigh IMDb
* Chyler Leigh Twitter
* Chyler Leigh Instagram
* chyler-leigh.org
Hendrik de Cort

[thumb|Zicht ip [Lier]]
**Hendrik Frans de Cort** (Antwerpn, 11 december 1742 - Londn, 28 juni 1810) was e Vlamsche landschapsschilder en têeknoare.

Hendrik de Cort krêeg zyn ipleidienge in Antwerpn by de schilders Hendrik Antonissen en Willem Herreyns. In 1770 kwamt 'n lid van de Sint-Lucasgilde. Eirtshertog Maximiliaan Frans van Ôostnryk reisde in 1774 deur d' Ôostnryksche Nederlandn en je benoemde de Cort toet zyn persôonlike schilder, meugeliks ip anroadn van Karel van Lotharingen, landvoogd van de Zuudelyke Nederlandn.

Je verhuusde noa Parys achter 1776 en in 1779 wierd 'n anveird an d' Académie royale de peinture et de sculpture. Je kwam in dienst van Louis Joseph de Bourbon, Prins van Condé, vo wien dat 'n in 1781 panoramische zichtn schilderde van 't Kastêel van Chantilly.

De Cort kêerde were noar Antwerpn in 1782. Je was doar êen van de stichters in 1788 van e gezelschap van lokoale kunstnoars genoamd *Genootschap ter aanmoediging der Schoone Kunsten* of kortweg *Konstmaetschappye*.

Achter de Brabantsche Revoluusje in 1789 vertrokt 'n noa Londn en je bleef in Iengeland vo de reste van zyn leevn. Je schilderde doa landhuuzn, kastêeln, kathedroaln en andere landschappn.

Ofbeeldienge: Hendrik Frans de Cort - Chantilly in 1781, View from the Lawn.jpg|Kastêel van Chantilly (1781)
Ofbeeldienge: Hendrik Frans de Cort - Ripon Minster.jpg|Kathedroale van Ripon
Ofbeeldienge: Hendrik Frans de Cort - Launceston Castle, Cornwall.jpg|Launceston Castle in Cornwall